armvectores/hy_wikipedia_2023 huggingface dataset:
Իսսինսկի շրջան

Իսսինսկի շրջան (ռուս.՝ Иссинский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Իսա։


== Աշխարհագրություն ==
Շրջանի տարածքի մակերեսը կազմում է 926,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11156 մարդ։ Բնակչության խտությունը կազմում էր 12,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մակհենրի շրջան (Իլինոյս)

Մակհենրի շրջան (անգլ.՝ McHenry County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.564 կմ² է, բնակչությունը՝ 308.760 մարդ (2010 թ. տվյալներով)։ Շրջկենտրոնն է Վուդստոկ բնակավայրը։ Կազմավորվել է 1836 թ.։
Մագրանեթի

Մագրանեթի (վրաց.՝ მაგრანეთი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Թիանեթից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 224 մարդ։


== Ծանոթագրություններ ==
Վերխնեե Մամբետշինո

Վերխնեե Մամբետշինո (ռուս.՝ Верхнее Мамбетшино, բաշկիրերեն՝ Үрге Мәмбәтша), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 306 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոպոլի (գյուղ, Բախչիսարայի շրջան)

Անվան այլ կիրառումների համար տե՛ս՝ ՏոպոլիՏոպոլի (ուկրաիներեն՝ Тополі, Ղրիմի թաթարերեն՝ Topoli), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
Չճշտված տվյալներով Տոպոլի գյուղում բնակվում էր 693 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեսակարար կշիռ

Տեսակարար կշիռ, մարմնի կշռի (P) և ծավալի (V) հարաբերությունը՝ 

  
    
      
        γ
        =
        
          
            P
            V
          
        
      
    
    {\displaystyle \gamma ={\frac {P}{V}}}
  ։Կարող է որոշվել նաև 

  
    
      
        γ
        =
        ρ
        g
      
    
    {\displaystyle \gamma =\rho g}
  բանաձևով, որտեղ ρ-ն նյութի խտությունն է, g-ն՝ ազատ անկման արագացումը։ Ի տարբերություն խտության, տեսակարար կշիռն նյութի ֆիզիկաքիմիական բնութագիր չէ, քանի որ կախված է չափման վայրում g-ի արժեքից։


== Չափման միավորները ==
Միավորների միջազգային համակարգում տեսակարար կշռի միավորը Ն/մ3-ն է։ Կիրառվել են նաև դն/սմ3, կգ·վ/մ3 միավորները։ 1 Ն/մ3=0,1 դն/սմ3= 0,102 կգ·վ/մ3։
Լա Շապել o Շաս

Լա Շապել o Շաս (ֆր.՝ La Chapelle-aux-Chasses), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շևան կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03057։


== Բնակչություն ==
Համայնքի բնակչությունը 2008 թվականին կազմում էր 228 մարդ։


== Տնտեսություն ==
2007 թվականի տվյալներով 151 աշխատունակ տարիքի մարդկանցից (15-64 տարեկան) 118-ը տնտեսապես ակտիվ էին, 33-ը անգործունակ (ակտիվության ցուցանիշը 78,1 %, 1999 թվականին եղել է՝ 67,1 %)։ 118 աշխատունակ բնակիչներից 109-ը աշխատում էին (65 տղամարդ և 44 կին), անաշխատանք էին 9-ը (4 տղամարդ և 5 կին)։ 33 անգործունակ մարդկանցից 13-ը աշակերտներ կամ ուսանողներ են, 10-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լա Շապել o Շաս» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-20 
«Լա Շապել o Շաս» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Կապիրևշչինա

Կապիրևշչինա (ռուս.՝ Капыревщина), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 934 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեյվիդ Ֆրենկել

Դեյվիդ Ֆրենկել (անգլ.՝ David Frankel, ապրիլի 2, 1959(1959-04-02), Նյու Յորք, Նյու Յորք), ամերիկացի կինոռեժիսոր, սցենարիստ և եվրոպական ծագմամբ գործադիր պրոդյուսեր։ Մարքս Ֆրենկելի՝ «The New York Times»-ի նախկին պատասխանատու քարտուղարի որդին։
Մինչև 2008 թվականը ապրել է Ֆլորիդայում։
1996 թվականին «Թանկագին օրագիր» կարճամետրաժ ֆիլմի համար արժանացել է «Օսկար» մրցանակի, իսկ «Անտուրաժ» սերիալի համար՝ «Էմմի» մրցանակի՝ որպես կատակերգական սերիալի ականավոր ռեժիսոր։


== Ֆիլմագրություն ==


== Ծանոթագրություններ ==


== Արտաքին հղումներ ==
Дэвид Френкель (անգլ.) Internet Movie Database կայքում
Дэвид Френкель(անգլ.) на сайте «Rotten Tomatoes»
Дэвид Френкель(անգլ.) на сайте «NY Times»
Վլադիմիր Ալեքսի-Մեսխիշվիլի (դերասան)

Վլադիմիր Սարդիոնի Ալեքսի-Միսխիշվիլի (վրաց.՝ ვლადიმერ [ლადო] სარდიონის ძე ალექსი-მესხიშვილი, Ալեքսեև-Մեսխիև, Լադո Մեսխիշվիլի, փետրվարի 16 (28), 1857, Թիֆլիս, Կովկասի փոխարքայություն, Ռուսական կայսրություն - նոյեմբերի 24, 1920(1920-11-24), Թիֆլիս, Վրաստանի Դեմոկրատական Հանրապետություն), վրացի դերասան և ռեժիսոր։ ՎԽՍՀ ժողովրդական արտիստ (1930 թվական, հետմահու)։


== Կենսագրություն ==
Ծնվել է փետրվարի 16 (28)-ին, Թիֆլիսում։ 1890-1896 թվականներին ղեկավարել է Թիֆլիսի, 1897-1906 թվականներին Քութայիսի վրացական դրամատիկական թատրոնները։ Ալեքսի-Մեսխիշվիլիի արվեստին բնորոշ էր հերոսական-ռոմանտիկական ուղղվածությունը։ Նա արտահայտել է հասարակության առաջավոր խավերի ձգտումները։
Բեմադրել է Շիլլերի «Ավազակներ»-ը, Հաուպտմանի «Ջուլհակներ»-ը։ Հովհաննես Աբելյանի, Վ. Աբաշիձեի հետ պայքարել է հայ և վրաց ազգային թատրոնների գոյատևման համար։ Ալեքսի-Մեսխիշվիլիյի անունով է կոչվում Քութայիսի դրամատիկական թատրոնը։ Մահացել է նոյեմբերի 24-ին, Թիֆլիսում։


== Դերեր ==
Լևան Խիմշիաշվիլի (էրիսթավիի «Հայրենիք»)
Գոչա (Ծերեթելիի «Խարդախ Թամար»)
Ռասպլյուն (Սուխովո-Կոբիլինի «Կրեչինսկու հարսանիքը»)
Կարլ Մոոր, Ֆրանց Մոոր (Շիլլերի «Ավազակներ»)
Համլետ, Օթելլո, Ուրիել Ակոստա, Տարտյուֆ (Շեքսպիրի, Գուցկովի, Մոլիերի համանուն պիեսներում)
Հայաստանի մասին լրատվության և փաստագրության կենտրոն

Հայաստանի մասին լրատվության և փաստագրության կենտրոն («Informations սոd Dokumentations Zentrum Armenien») գիտահետազոտական կենտրոն Բեռլինում, հիմնել են պատմաբաններ Թ. Հոֆմանն ու Ժ. Քոչարյանը 1985 թ.՝ Հայաստանի պատմության ու մշակույթի մասին գիտելիքներ տարածելու նպատակով։ Կենտրոնի գործունեության հիմնական նպատակն է՝ Թուրքիայում հայերի ցեղասպանության պատմության հարցերի հետազոտությունը, այդ խնդրի վերաբերյալ փաստաթղթերի հավաքումն ու հրատարակումը։ Կենտրոնն ունի իր արխիվը, որտեղ պահվում են փաստագրական նյութեր Օսմանյան կայսրությունում և ժամանակակից Թուրքիայում հայերի սոցիալական, տնտեսական և քաղաքական դրության վերաբերյալ, ինչպես նաև 1915-16 թվականների ողբերգական դեպքերն արտացոլող լուսանկարների հարուստ հավաքածու։ Կենտրոնի գրադարանն ունի Հայաստանի մասին Գերմանիայում հրատարակված արժեքավոր գրքեր, ինչպես նաև Հայաստանի և հայերի մասին գերմանալեզու մամուլի նյութերի հավաքածու։ Կենտրոնը համագործակցում և օժանդակում է այն հետազոտողներին ու լրագրողներին, ովքեր ձգտում են վերականգնել պատմական ճշմարտությունը հայերի ցեղասպանության մասին և հերքել հայկական հարցի վերաբերյալ թուրքական քարոզչության կեղծարարությունը։
Անդրեևսկի գյուղական խորհուրդ (Վելիկոբուրլուկսկի շրջան)

Անվան այլ կիրառումների համար տե՛ս՝ Անդրեևսկի գյուղական խորհուրդ (այլ կիրառումներ)Անդրեևսկի գյուղական խորհուրդ  (ուկրաիներեն՝ Андріївська сільська рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Անդրեևսկի գյուղական խորհրդում բնակվում էր 1414 մարդ։ Բնակավայրը զբաղեցնում է 74.42 կմ² տարածք։ Բնակչության խտությունը կազմում էր 19 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
ՀՀ ԶՈՒ կրտսեր սերժանտ

ՀՀ ԶՈՒ կրտսեր սերժանտ, զինվորական կոչում, որը կրում են Հայաստանի զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր ստորաբաժանման կամ բարձրագույն հրամանատարության կողմից ստացել են այն։ ՀՀ ԶՈՒ կրտսեր սերժանտ զինվորական կոչումը ներկայացնող ուսադիրը բաղկացած է երկու V–աձև նշաններից, որոնց սուր ծայրերն ուղղված են ներքև։ Կրտսեր սերժանտ կոչում ստացած զինծառայողները դասվում են սերժանտների շարքում։


== Տես նաև ==
ՀՀ ԶՈՒ եֆրեյտոր
ՀՀ ԶՈՒ սերժանտ
ՀՀ ԶՈՒ ավագ սերժանտ
ՀՀ ԶՈՒ ավագ
ՀՀ ԶՈՒ լեյտենանտ
ՀՀ ԶՈՒ ավագ լեյտենանտ
ՀՀ ԶՈՒ կապիտան
ՀՀ ԶՈՒ մայոր
ՀՀ ԶՈՒ փոխգնդապետ
ՀՀ ԶՈՒ գնդապետ
ՀՀ ԶՈՒ գեներալ-մայոր
ՀՀ ԶՈՒ գեներալ-լեյտենանտ
ՀՀ ԶՈՒ գեներալ-գնդապետ


== Ծանոթագրություններ ==
Ալվան ծաղիկը (այլ կիրառումներ)

«Ալվան ծաղիկը», կարող է վերաբերել՝

«Ալվան ծաղիկը» – խորհրդային գրող Սերգեյ Ակսակովի հեքիաթը,
«Ալվան ծաղիկը» – խորհրդային լիամետրաժ նկարված մուլտիպլիկացիոն ֆիլմ, որը թողարկվել է համանուն հեքիաթի հիման վրա։
Հովհաննես Մելքոնյան

Հովհաննես Ռուբենի Մելքոնյան (փետրվարի 27, 1937(1937-02-27), Անիպեմզա, Աղինի շրջան, Հայկական ԽՍՀ, ԽՍՀՄ - դեկտեմբերի 6, 2009(2009-12-06), Երևան, Հայաստան), հայ գրող, դրամատուրգ, արձակագիր, ԽՍՀՄ գրողների միության անդամ (1969)։


== Կենսագրություն ==
Հովհաննես Մելքոնյանը ծնվել է 1937 թվականի փետրվարի 27-ին, ՀԽՍՀ Արթիկի շրջանի Անիպեմզա գյուղում։ 1955 թվականին ավարտել է Լենինականի (այժմ՝ Գյումրի) Ղազարոս Աղայանի անվան համար 19 դպրոցը։
1960 թվականին ավարտել է Երևանի պետական համալսարանի բանասիրական ֆակուլտետը։ Աշխատել է մամուլում, եղել է «Ավանգարդ» թերթի խմբագրության բաժնի վարիչ, 1965-1968 թթ.՝ «Հայրենիքի ձայն» շաբաթաթերթի բաժնի վարիչ, պատասխանատու քարտուղար, 1972-1974 թթ.՝ «Գարուն» ամսագրի գլխավոր խմբագրի տեղակալ։ Աշխատել է «Գրքերի աշխարհ», «Գրական թերթի» խմբագրություններում, «Սովետական գրող» հրատարակչությունում, հեռուստատեսային ֆիլմերի «Երևան» ստուդիայում։ 1968 թվականից եղել է Հայաստանի Գրողների միության անդամ, 1988 թվականից՝ առաջին քարտուղար, 1996 թվականից՝ Հայ Գրողների միության նախագահը, 2003 թվականից՝ Գրողների միությունների միջազգային կազմակերպության անդամ։
Մելքոնյանի սցենարով 1979 թվականին նկարահանվել է «Խոնարհվիր վաղվա օրվան» գեղարվեստական կինոնկարը։ Նրա ստեղծագործությունները թարգմանվել են ԽՍՀՄ և այլ ժողովուրդների լեզուներով, ստեղծագործական թեմատիկայի ընդգրկումը լայն է, բազմաբնույթ, ակունքը ժողովրդական ավանդույթներն են, նյութը՝ ետպատերազմյան և ժամանակակից կյանքը։
Զոհվել է 2009 թվականի դեկտեմբերի 6-ին՝ ավտովթարից։
2014 թվականին Գյումրիի Պիոներական փողոցը վերանվանվել է Հովհաննես Մելքոնյանի անունով։


== Ստեղծագործություններ ==
Հեղինակ է «Քարավան» (1971 թ.), «Հեռավոր հողի ձայնը» (1973 թ.), «Հարցաքննություն» (1977 թ.), «Մոր ձայնը» (1980 թ.) վիպակների ու պատմվածքների ժողովածուների։ Բեմադրվել են նրա «Հայր Տոնապետի մենախոսությունը» (հեղինակակից՝ Գ․ Չալիկյան, 1973 թ.), «Հրաժարական» (1978 թ.) պիեսները։ Մելքոնյանի սցենարով նկարահանվել է «Խոնարհվիր գալիք օրվան» գեղարվեստական կինոնկարը (1979 թ.)։ Նրա ստեղծագործությունները թարգմանվել են նախկին ԽՍՀՄ և այլ ժողովուրդների լեզուներով։ Մելքոնյանի ստեղծագործական թեմատիկայի ընդգրկումը լայն է, բազմաբնույթ, ակունքը ժողովրդական ավանդույթներն են, նյութը՝ հետպատերազմյան և ժամանակակից կյանքը։


== Մեջբերումներ  Հովհաննես Մելքոնյանից ==


== Մեջբերումներ  Հովհաննես Մելքոնյանի մասին ==


== Երկեր ==


=== Գրքեր ===
Քարավան (վիպակներ), Երևան, 1971, 284 էջ։
Հեռավոր հողի ձայնը (վիպակ և պատմվածքներ), Երևան, 1973, 284 էջ։
Հարցաքննություն, Երևան, 1977, 368 էջ։
Մոր ձայնը, Երևան, 1980, 448 էջ։
Հիշողության դաշտ, Երևան, 1987, 512 էջ։
Պատերազմի ծուխը (վիպակներ), Երևան, 1988, 256 էջ։
Քարոզարան, Երևան, 1990, 200 էջ։
Աքսորյալի հուշամատյան, Երևան, 1992, 172 էջ։
Ոճիրի բուրգեր, Երևան, 2001, 546 էջ։
Մերժված օրենսդիրը, գիրք 1, Երևան, 2006, 304 էջ։
Մերժված օրենսդիրը, գիրք 2, Երևան, 2006։
Голос матери : Повести и рассказы, Ереван : Советакан грох, 1985.


=== Մամուլ ===
Մի կաթիլ ծով (ակնարկ)։ «Գարուն», 1967, № 1։
Աղջիկներ։ Ժամանակ։ Ասպիրին։ (Պատմվածք)։ «Գարուն», 1967, № 3, էջ 63-66։


== Ծանոթագրություններ ==
Րաֆֆի Պետրոսյան

Րաֆֆի Պետրոսյան (հունիսի 17, 1925(1925-06-17), Փարիզ - 2011), հայ դաշնակահար։


== Կենսագրություն ==
Ավարտել է Փարիզի կոնսերվատորիան (դասատուներ Ռ․ Տիբեր, Մ․ Չիամպի)։ Համերգային ծրագրերում ընդգրկել է Յոհան Սեբաստիան Բախի, Դ․ Սկարլատտիի, Էդվարդ Գրիգի, Կ․ Դեբյուսիի, Ս․ Ռախմանինովի, Արամ Խաչատրյանի ստեղծագործությունները։ Տարբեր ոճի ու ժանրի կատարման մեջ դրսևորվում է Պետրոսյանի կատարողական բարձր վարպետությունը, քնարականությամբ ներթափանցված ինքնատիպ մեկնաբանումը։ Պետրոսյանի համար հատուկ ստեղծագործություններ են գրել ու նրան ձոնել կոմպոզիտորներ Մ․ Բելյարը, Պ․ Լոնտրեն, Ն․ Գալյոն, Ա․ Կուգելը և ուրիշներ։
Պետրոսյանը հանդես է եկել նաև որպես դիրիժոր է տարբեր երկրներում, տարբեր նվագախմբերի հետ։ Համերգային շրջագայություններով եղել է Եվրոպայի երկրներում, ԱՄՆ-ում, Հնդկաստանում, Աֆրիկայում, Ավստրալիայում, 1956 թվականին և 1957 թվականին՝ ԽՍՀՄ-ում (Մոսկվա, Լենինգրադ, Կին, Թբիլիսի, Երևան, Լենինական)։


== Ծանոթագրություններ ==
Ուսթ

Անվան այլ կիրառումների համար տե՛ս՝ Ուսթ (այլ կիրառումներ)Ուսթ (ֆր.՝ Oust), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ուսթ կանտոնի կազմի մեջ։ Սեն Ժիրոն շրջանի համայնք է։
Համայնքի INSEE կոդ՝ 09223։


== Բնակչություն ==
Համայնքի բնակչությունը 2008 թվականին կազմում էր 533 մարդ։


== Տնտեսություն ==
2007 թվականի տվյալներով 305 աշխատունակ տարիքի մարդկանցից (15-64 տարեկան) 241-ը տնտեսապես ակտիվ էին, 64-ը անգործունակ (ակտիվության ցուցանիշը 79,0 %, 1999 թվականին եղել է՝ 66,1 %)։ 241 աշխատունակ բնակիչներից 210-ը աշխատում էին (109 տղամարդ և 101 կին), անաշխատանք էին 31-ը (16 տղամարդ և 15 կին)։ 64 անգործունակ մարդկանցից 17-ը աշակերտներ կամ ուսանողներ են, 24-ը թոշակառու, 23-ը անաշխատունակ էին այլ պատճառներով։


== Տեսարժան վայրեր ==
Նոտր Դամ դը Վիկ դ’Ուսթ ռոմանական եկեղեցի՝ XII դար
Roquemaurel կալվածք (XVI դար)
Սուրբ Բարդուղիմեոս ծխական եկեղեցի (ХIХ դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ուսթ» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-22 
«Ուսթ» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Շամքոր (գետ)

Շամքոր գետ (նաև Չարեք գետ), ներկայումս՝ Ադրբեջանի Հանրապետության Շամխորի շրջանում, պատմական Մեծ Հայքի Ուտիք նահանգի Գարդման և Շակաշեն գավառներում։ Հանդիսանում է Կուրի աջ վտակը։ Ունի 95 կմ երկարություն, ավազանի տարածքը 1170 քառ. կմ է։ Սկիզբ է առնում Սևանի լեռնաշղթայից։ Ստորին հոսանքում բաժանվում է բազուկների։ Սնումը խառն է՝ ստորերկրյա ջրերի գերակշռությամբ։ Միջին ծախսը գետաբերանից 49 կմ հեռու 8,85 մ³/վրկ է։ Շամխորի վրա կառուցված է ջրամբար։ Ջուրն հիմնականում օգտագործվում է ոռոգման համար։ Գետի ողջ երկայնքով՝ աջ ու ձախ ափերին են գտնվում բազմաթիվ պատմաճարտարապետական հուշարձաններ, ինչպիսիք են Չարեք վանքը, Չարեք բերդը և այլն։


== Տես նաև ==
Աշոտ Երկաթի կամուրջ
Կորովիտչինո

Կորովիտչինո (ռուս.՝ Коровитчино), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալի Ֆազալ

Ալի Ֆազալ (հունվարի 2, 1987(1987-01-02) կամ հոկտեմբերի 15, 1986(1986-10-15), Մումբայ, Հնդկաստան), հնդիկ դերասան և մոդել։ Էկրաններին առաջին անգամ հայտնվել է «Գծի մյուս ծայրը» անգլալեզու ֆիլմում փոքր դեր կատարելով, որից հետո՝ ամերիկյան հեռուստատեսության «Բոլիվուդի հերոս» մինիսերիալում։
Ֆազալը Բոլիվուդում առաջին անգամ հայտնվել է «3 հիմարներ» (2009) ֆիլմում, հաջորդ դերը կատարել է «Always Kabhi Kabhi» (2011) ֆիլմում։ Հաջողությունները սկսվեցին «Անգործունյաները» (2013) ֆիլմով, որից հետո սկսեց նկարահանվել ֆիլմերում, որոնցից էին «Baat Ban Gayi»-ը (2013), «Bobby Jasoos»-ը (2014) և «Սոնալի Մալուխ»-ը (2014)։
«Khamoshiyan» (2015) սարսափ ֆիլմում կատարել է գլխավոր դերը, որը հաջորդել էր իր առաջին ամերիկյան «Furious 7» (2015) ֆիլմին։ 2016 թվականին նկարահանվել է «Happy Bhag Jayegi» ֆիլմում՝ Դիանա Պենտիի հետ միասին։
Ֆազալը նկարահանվել է բրիտանակաամերիկյան «Վիկտորիան և Աբդուլը» ֆիլմում, որը ներկայացնում է Վիկտորիա թագուհու (Ջուդի Դենչ) և իր համարձակ հնդիկ ծառա Աբդուլ Կարիմի (Ալի Ֆազալ) հարաբերությունները։ Ֆիլմի պրեմիերան տեղի է ունցել 2017 թվականին Վենեցիայի ֆիլմի փառատոնի ժամանակ։ Ֆիլմում գլխավոր հերոսների կրած հագուստները ավելացվել են Օսբորն տան ցուցադրության պաշտոնական հավաքաուին։ 
2018 թվականին «Mirzapur» հեռուստասերիալում կատարել է Գուդու Պանդիտի դերը։


== Վաղ կյանքը ==

Ծնվել է Հնդկաստանում, Ութար Պրադեշ, Լաքհնաու, Ֆազալի ընտանիքը Իլահաբադից է։ Հայրը՝ Մոհամադ Ռաֆիքը աշխատում էր Կենտրոնական արևելքի ընկերություններին մեկում։ Մեծացել է մայրական տատիկի և պապիկի տանը՝ նրանց և մայրիկի հետ, քանի որ ծնողները ամունալուծվել էին, երբ նա դեռ փոքր էր։ Զույգը բաժանվել էր, երբ Ֆազալը 18 տարեկան էր։ Հաճախել է Լա Մարտինիերի քոլեջ՝ Լաքհնաուում և Դունի դպրոց՝ Դեհրա Դունում։
2004 թվականին մասնակցել է դպրոցական ներկայացումների։ Ընտրվել է և կատարել է ծաղրածու Տրինկուլոյի դերը Ուիլյամ Շեքսպիրի Փոթորիկ պիեսի հիման վրա բեմադրված ներկայացման մեջ։ Ֆազալը տեղափոխվել է Մումբայ և ավարտել Սբ. Խավիերի քոլեջի տնտեագիտություն բաժինը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ալի Ֆազալ Internet Movie Database կայքում
Համադասարանցիները (ֆիլմ, 2010, ԱՄՆ)

«Համադասարանցիները» (անգլ.՝ Grown Ups), ամերիկյան կատակերգական ֆիլմ ռեժիսոր Դենիս Դուգանի և գլխավոր դերում Ադամ Սենդլերի կողմից։ 2013 թվականին թողարկվել է ֆիլմի շարունակությունը՝ Համադասարանցիները 2։


== Սյուժե ==
Անցել է արդեն 30 միջին դպրոցը ավարտելուց հետո և հինգ լավ ընկերները կրկին հանդիպում են միմյանց հետ իրենց մարզիչի թաղմանը, որի առաջնորդությամբ նրանք երեխա ժամանակ հաղթել են բասկետբոլի չեմպիոնատը։ այդ իդկ առիթով նրանցից մեկը որոշում է տուն վարձակալել լճի ափին, որպեսզի վերհիշվեն հին լավ օրերը։ այնդտեղ նրանք սկսում են ճանաչել միմյանց և միաժամանակ ծանոթանում են նրանց ընտանիքները։


== Դերերում ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
Համադասարանցիները(անգլ.) ֆիլմը Internet Movie Database կայքում
Համադասարանցիները MovieBlog.am կայքում Archived 2016-03-04 at the Wayback Machine.
«Grown Ups»(անգլ.) ֆիլմը Box Office Mojo  կայքում
Grown Ups(անգլ.) ֆիլմը Rotten Tomatoes կայքում
«Grown Ups»(անգլ.) ֆիլմը Metacritic կայքում:
(4960) Մայո

(4960) Մայո (անգլ.՝ Mayo), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,018678 ա. մ., առավելագույնը մոտենում է 2,7459 ա. մ. հեռավորության վրա և հեռանում 3,2915 ա. մ.։ Արեգակի շուրջ մեկ ամբողջական պտույտ է կատարում 1915,68 երկրային օրվա ընթացքում, իր ուղեծրով շարժվելով միջինում 0,187923 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4960) Մայո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերվոնայա Դոլինա (գյուղ, Սախնովշչինսկի շրջան)

Անվան այլ կիրառումների համար տե՛ս՝ Չերվոնայա ԴոլինաՉերվոնայա Դոլինա (ուկրաիներեն՝ Червона Долина), գյուղ Ուկրաինայի Խարկովի մարզի Սախնովշչինսկի շրջանում։ Բնակավայրը նախկինում նաև անվանվել է Լիման։ Հիմնադրվել է 1890 թվականին։
2001 թվականի տվյալներով Չերվոնայա Դոլինա գյուղում բնակվում էր 7 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 77,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաթլամա

Բաթլամա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Arrows A19

Բոլիդ Arrows A19 (անգլ.՝ Arrows A19), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1998 թվականի մրցարշավին մասնակցելու համար։


== Ծանոթագրություններ ==
Ժաքի Ներսեսյան

Ժաքի Ներսեսյան (Աբրահամ Ժակի Ներսիսյան, նոյեմբերի 16, 1950(1950-11-16), Սենտ Էտիեն), ֆրանսահայ դերասան է։ Հայտնի դերերից է Աբգարը Անրի Վերնոյի Մայրիկ-ում։


== Կենսագրություն ==
Ժաքի Ներսեսյանը ծնվել է Սեն Էտյենում։ Մանկությունն անցել է Սեն Էտյենում։ Հայրը՝ Բարսեղը, հինգ եղբայրներից և քույրերից կրտսերն է եղել, ծնվել է Յոզղաթում 1912 թվականի հունվարի 1-ին։ Մայրը՝ սովորական ատաղձագործի դուստր Լյուսի Բարտևյանը, ծնվել է 1918 թվականի հուլիսի 15-ին՝ Գալիպոլիում` Անրի Վերնոյի հայրենիքում, մեծացել է Հունաստանում։ Փախչելով հունական քաղաքացիական պատերազմից (1945-1949)` Լյուսին, ծնողների հետ հասնում է Ֆրանսիա։ Բարսեղի հետ նրան ծանոթացնում է իր զարմիկներից մեկը։


== Գործունեություն ==
Անգլիայում ավարտել է աստվածաբանության ֆակուլտետը՝ պաստոր դառնալու համար և օծում ստացել Սենտ-Էտիենում։ Աշխատել է որպես պաստոր։
Նկարահանվել է ավելի քան 60 ֆիլմում, աշխատել է աշխարհահռչակ այնպիսի ռեժիսորների հետ, ինչպիսիք են Կլոդ Շաբրոլը, Անրի Վերնոյը, Լյուկ Բեսոնը։ Խաղում է նաև թատրոնում։ «Ռենեսանս» թատրոնում խաղացել է մեկ թատերաշրջան և շրջագայության է մեկնել «Վերջին կանչը» ներկայացմամբ։ 2009 թվականին «Սպլենդիդ» թատրոնում խաղացել է Ժոզիան Բալասկոյի «Բոլորը սիրում են Ջուլիետին» բեմադրության մեջ։

Աբգար՝ Անրի Վերնոյի «Մայրիկ»
պրոֆեսոր Էսպերանդյո՝ Լյուկ Բեսոնի «Ադել Բլան-Սեկ»
Մուսթաֆա՝ Իսմայել Ֆերուխի «Երկար ճամփորդություն»
հրեա սեփարդ՝ Պիչիպոյի «Միսիոները, Շահերեզադան և գիշերային հաճույքները»
Սի Կադուր՝ «Պատրանքների Ալժիր»


== Ծանոթագրություններ ==


== Արտաքին հղումներ ==
Ժաքի Ներսեսյան
Ժաքի Ներսեսյանի բլոգը
Press-conference in Yerevan
Աշխարհի հայերը - Ժակի Ներսիսյան Archived 2016-03-04 at the Wayback Machine.
Ամիլացետատներ

Ամիլացետատներ, C3H12OCOCH3, քացախաթթվի ամիլէսթերներ։


== Հատկություններ ==
Անգույն հեղուկներ են, լավ լուծվում են օրգանական լուծիչներում, վատ՝ ջրում։ Ունեն էսթերներին բնորոշ քիմիական հատկություններ։ Ստացվում են համապատասխան սպիրտի և քացախաթթվի փոխազդմամբ։


== Կիրառություն ==
Լայնորեն օգտագործվում է իզոամիլացետատը, որը եռում է 142 °C) կինոժապավենների, ցելյուլոիդի և այլ նյութերի արտադրության մեջ որպես նիտրոցելյուլոզի լուծիչ, ինչպես նաև «տանձի էսենցիա» անունով՝ սննդի արդյունաբերության մեջ (մրգաջրեր, կարամելներ են)։


== Ծանոթագրություններ ==
Միջազգային հարաբերությունների տեսություն

Միջազգային հարաբերությունների տեսություն, մի շարք հայեցակարգերի և տեսությունների ամբողջություն է, որոնց նպատակն է ուսումնասիրել արդի համաշխարհային քաղաքական իրադարձությունները։ Այս տեսությունները կարելի է բաժանել երկու խմբի՝ պոզիտիվիստական և ռեֆլեկտիվ։ Առաջին խմբի տեսությունները պնդում են, որ միջազգային հարաբերությունները հիմնված են ռացիոնալ դերակատարների գործունեության վրա, իսկ ռեֆլեկտիվիստները կարևորում են նաև դասակարգի, կրոնի և այլ հանգամանքների նշանակությունը։ Միջազգային հարաբերությունների տեսություններից հատկապես լայն տարածում ունեն ռեալիզմի, լիբերալիզմի և կոնստրուկտիվիզմի դպրոցները։


== Ռեալիզմ ==
Ռեալիզմը միջազգային հարաբերությունների դոմինանտ տեսություններից է, որը սկիզբ է առել Թուկիտիդեսի, Մաքիավելիի և Հոբսի աշխատություններից։ Դասական ռեալիզմի ներկայացուցիչները գտնում են, որ մարդն իր բնույթով էգոիստ է, ում համար առաջնային են սեփական շահերը։ 
Միջազգային հարաբերությունների ռեալիզմի տեսությունը հիմնված է չորս սկզբունքների վրա.

միջազգային հարաբերություններում տիրում է անարխիան,
պետությունները հանդիսանում են միջազգային հարաբերությունների հիմնական դերակատարները,
բոլոր պետությունները ռացիոնալ դերակատարներ են,
բոլոր պետությունների առաջնային նպատակը գոյության պահպանումն է։


=== Նեոռեալիզմ ===
Նեոռեալիզմը ռեալիզմի տեսության արդիական ճյուղն է։ Այն առաջին անգամ ներկայացվել է 1979 թ.-ին Քենեթ Ուոլտսի "Միջազգային քաղաքականության տեսություն" գրքում։ Այս տեսությունը հիմնված է դասական ռեալիզմի սկզբունքների վրա, սակայն այն չի անդրադառնում մարդու բնույթին, այլ միայն կարևորում է պետությունների գործունեությունը։ Նեոռեալիստները պնդում են, որ պետությունների հիմնական խնդիրն իրենց անվտանգության ապահովումն է։ Այսօր նեոռեալիզմը հանդիսանում է միջազգային հարաբերությունների ամենից ազդեցիկ տեսություններից մեկը։


== Լիբերալիզմ ==
Լիբերալիզմի տեսությունը սկիզբ է առել իդեալիզմի սկզբունքների հիման վրա։ Այժմ լայն տարածում ունի այս տեսության նեոլիբերալիստական ճյուղը։ Նեոլիբերալիստները պնդում են, որ միջազգային ինստիտուտները կարող են պայմաններ ստեղծել ազգերի միջև արդյունավետ համագործակցության իրականացման համար։


== Կոնստրուկտիվիզմ ==
Այս տեսության ներկայացուցիչները միջազգային հարաբերություններում կարևորում են ինքնության և գաղափարների նշանակությունը։


== Ծանոթագրություններ ==
Ուվյու

Ուվյու (ռուս.՝ Увью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեզեն գետի ձախ ափին 888 կմ հեռավորության վրա։ Գետի երկարությունը կազմում է 43 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը բացակայում է, գետի գետային ավազանը
Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000043087
Կոդը ըստ հիդրոլոգիական հետազոտության (ՌԴ) — 103004308
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


=== Վտակներ ===
6 կմ՝ առու Գնիլայա Ուվյու
8 կմ՝ առու առանց համարի


== Ծանոթագրություններ ==
Տիպային պայմանագիր

Տիպային պայմանագիր, պայմանագրի օրինակելի ձև, որը մշակում և հաստատում են իրավասու մարմինները (մինիստրների խորհուրդ, մինիստրություններ, գերատեսչություններ)։ Տիպային պայմանագրերի նորմերը լինում են պարտադիր և օրինակելի։ Պարտադիր նորմերը կողմերի ցանկությամբ փոփոխվել չեն կարող, օրինակելի նորմերը, պայմանագիր կնքող կողմերի նպատակներին համապատասխան, կարող են լրացվել, ճշգրտվել կամ փոխվել այլ նորմերով։ Տիպային պայմանագրի տեսակները բազմազան են՝ բնակարանային վարձակալության, գյուղատնտեսական մթերքների կոնտրակտացիայի, հրատարակչական, կապալի, կապիտալ շինարարության կապալի, կենցաղային վարձույթի և այլն։
Ջրային հաշվեկշիռ

Ջրային հաշվեկշիռ, երկրագնդի վրա և մթնոլորտում ջրի մուտքի ու ելքի քանակ, հարաբերակցությունը։ Ջրային հաշվեկշռի բաղադրիչներն Են մթնոլորտային տեղումները, գոլորշացումը, գետային հոսքը, ստորերկրյա ջրերի հոսքը, օրգանիզմների կլանած և բնակչության օգտագործած ջրերը։ Երկրագնդի բազմամյա միջին տարեկան տեղումները 1020 մմ են, օվկիանոսի մակերևույթից գոլորշացումը՝ 880 մմ, ցամաքի մակերևույթից՝ 140 մմ։ Հայաստանի տարածքում տարեկան թափվում են 18, 41 կմ³ մթնոլորտային տեղումներ, որից 10, 94 կմ³-ը՝ (59, 7%) գոլորշանում է, 6, 86 կմ³-ը (37%) ձևավորում է գետային, իսկ 0, 61 կմ³-ը (3, 3%)՝ ստորերկրյա հոսքը։ Ջրային հաշվեկշիռը սերտորեն կապված է երկրի ջերմային պայմանների հետ և բնական գոտիների բնութագրիչ կարևոր ցուցանիշներից է։
Ֆիլիպ Դորմեր Սթենհոփ Չեսթերֆիլդ

Ֆիլիպ Դորմեր Սթենհոփ Չեսթերֆիլդ (անգլ.՝ Philip Dormer Stanhope, 4th Earl of Chesterfield, սեպտեմբերի 22, 1694(1694-09-22)[…], Լոնդոն, Անգլիայի թագավորություն - մարտի 24, 1773(1773-03-24)[…], Լոնդոն, Մեծ Բրիտանիայի թագավորություն), անգլիացի պետական գործիչ, դիվանագետ և գրող։ 1728-1732 թթ. զբաղեցրել է Հաագայում Անգլիայի դեսպանի պաշտոնը, եղել է Իռլանդիայի փոխարքա (1745–1746 թթ.), 1746- 1748 թվականներին եղել է պետական քարտուղար։ Այնուհետև հեռանում է պետական կառավարման գործերից հետզհետե ավելացող խլության պատճառով։ Մահացել է 1773 թ. մարտի 24-ին Լոնդոնում։
Չեսթերֆիլդն իր կյանքի ընթացքում հետաքրքրվել է գրականությամբ ու թատրոնով, եղել է մի շարք երևելի գրողների ընկերն ու հովանավորը։ Որպես գրող ճանաչում է ստացել հետմահու, երբ հրատարակվել են ապօրինի զավակ՝ Ֆիլիպ Սթենհոփին ուղղված նրա նամակները («Նամակներ որդուս», 1774)։


== Ծանոթագրություններ ==
Սոլարո (Իտալիա)

Սոլարո (իտալերեն՝ Solaro)` կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 13 074 մարդ է (2004 թվականի տվյալներով)։ Բնակչության միջին խտությունը` 2005 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 20020։ Հեռախոսային կոդը՝ 02։


== Արտաքին հղումներ ==
http://www.comune.solaro.mi.it/


== Ծանոթագրություններ ==
(6582) Ֆլագսիմֆոնի

(6582) Ֆլագսիմֆոնի (անգլ.՝ Flagsymphony), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,780449 ա. մ., առավելագույնը մոտենում է 1,9857 ա. մ. հեռավորության վրա և հեռանում 3,5752 ա. մ.։ Արեգակի շուրջ մեկ ամբողջական պտույտ է կատարում 1693,44 երկրային օրվա ընթացքում, իր ուղեծրով շարժվելով միջինում 0,212585 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6582) Ֆլագսիմֆոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտոնիո Կանդրևա

Անտոնիո Կանդրևա (իտալերեն՝ Antonio Candreva, փետրվարի 28, 1987(1987-02-28), Հռոմ, Իտալիա), իտալացի ֆուտբոլիստ, «Լացիո» ֆուտբոլային ակումբի և Իտալիայի հավաքականի կիսապաշտպան։


== Ակումբ ==
Անտոնիոն իր կարիերան սկսել է «Լոդիդժիանի» ֆուտբոլային ակումբում, որից հետո տեղափոխվել է Սերիա C1-ում հանդես եկող «Տերանա» ակումբ։ Ակումբի կազմում նա անցկացրեց ընդամենը 2 խաղ, բայց դեռ այդ ժամանակ խոստումնալից խաղացողով հետաքրքրվում էին Իտալիայի առաջատար ակումբները։
2007 թվականի ամռանը Կանդրևան տեղափոխվեց «Ուդինեզե»։ Նա խաղաց պատանեկան թիմում, իսկ հիմնականում խաղաց 3 խաղ։ 2008- 2009 մրցաշրջանից առաջ նա վարձավճարով հանձնվեց «Լիվորնո» ակումբին։ Տոսկանայի ակումբի համար առաջին մրցաշրջանը հաջող էր, Անտոնիոն պարբերաբար խաղում էր, իսկ ակումբը դուրս եկավ Սերիա A: Կանդրևայի լավ խաղի արդյունքում ակումբը որոշեց երկարացնել խաղացողի վարձավճարը և այն ավելացնել ևս մեկ տարով։
2010 թվականի հունվարի 20-ին հայտարարվեց, որ «Յուվենտուսը» խաղացողին վարձավճարով վերցրել է 6 ամիս ժամկետով՝ հնարավորություն ունենալով գնել ֆուտբոլիստի տրանսֆերը 6,5 միլիոն եվրոյով։ «Լիվորնոն» որպես փոխհատուցում 600 հազար եվրո ստացավ։ 2010 թվականի հունվարի 24-ին «Ռոմայի» դեմ խաղում Կանդրևան իր նորամուտը նշեց «Յուվենտուսի» կազմում։ Կիսապաշտպանի համար նորամուտն անհաջող ստացվեց. իր ակումբը պարտվեց 1:2 հաշվով։
2010 թվականի օգոստոսի 30-ին Անտոնիոն 1 տարի վարձավճարով տեղափոխվեց «Պարմա»՝ տրանսֆերը գնելու իրավունքով։
2011 թվականի հուլիսի 21-ին հայտարարվեց, որ Կանդրևան վարձավճարով տեղափոխվել է «Չեզենա»՝ գնման իրավունքով։


== Հավաքական ==
2009 թվականի նոյեմբերի 4-ին Կանդրևան Նիդերլանդների դեմ ընկերական խաղում իր նորամուտը նշեց Իտալիայի հավաքականի կազմում։


== Ձեռքբերումներ ==
Իտալիայի գավաթի հաղթող. 2012-13


== Ծանոթագրություններ ==


== Արտաքին հղումներ ==
Կայքէջը figc.it կայքում Archived 2013-10-14 at the Wayback Machine.
Մակ-Քինլի շրջան (Նյու Մեքսիկո)

Մակ-Քինլի շրջան (անգլ.՝ McKinley County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 14.113 կմ² է, բնակչությունը՝ 74.798 մարդ (2000 թ. տվյալներով)։ Շրջկենտրոնն է Գելապ բնակավայրը։ Կազմավորվել է 1899 թ.։
Մենամարտ (նկար)

«Մենամարտ», 1896 թվականին ռուս նկարիչ Իլյա Ռեպինի ստեղծած նկար։


== Ստեղծման պատմություն ==
Իլյա Ռեպինը  «Մենամարտ»-ը նկարել է բելոռուսական «Զդրավնյովո» կոչվող կալվածքում։ Նկարն առաջին անգամ ցուցադրվել է 1896 թվականին՝ «Ռուս և օտարազգի արվեստագետների ու ուսանողների արվեստի ստեղծագործական փորձեր» կոչվող ցուցահանդեսում։ Այնտեղ այն ձեռք է բերել Պ. Տրետյակովը և մինչ օրս նկարը գտնվում է նրա մոսկովյան պատկերասրահում։ 1899 թվականին ցուցադրվել է 27-րդ շրջիկ ցուցահանդեսում, ինչպես նաև 1900 թվականին Պրահայում՝ Գեղարվեստական շրջիկ ցուցահանդեսների ընկերության ցուցահանդեսում;
Նկարի առաջին տարբերակը կոչվել է «Ներեցեք ինձ» և ցուցադրվել է 1897 թվականին՝ Վենետիկի միջազգային ցուցահանդեսում։ Այն վաճառվել է իտալուհի Կարմեն Տիրանտին։
Ա. Լանգովոյը իր հուշերում պատմում է, թե ինչպես է ծագել նկարը ստեղծելու գաղափարը. «Այս նկարը Ռեպինը ստեղծել է Տուլայի դատարանում քննվող մենամարտի մասին մի դատական գործչի պատմության ազդեցության տակ։ Մենամարտի ժամանակ մեղավորը մահացու վիրավորվել է, բայց վիրավորվելուց հետո, գիտակցելով իր հանցանքը, ներում է խնդրել իր զոհից»։


== Սյուժե ==
Նկարում պատկերված է մենամարտի վերջին դրվագը, կրակոցից անմիջապես հետո տեղի ունեցած իրադարձությունները։ Նկարի մի հատվածում պատկերված են վիրավորի ընկերները, որոնք ձեռքերի վրա պահում են նրան․ բժիշկը անշտապ մոտենում է նրանց։ Երկրորդ հատվածում երկրորդ մենամարտողն է, որն ատրճանակը գրպանը դրած  շրջվում է և սովորական շարժումով ծխախոտն է վառում։


== Քննադատություն ==
Վ.Սիզովը  «Ռուսկիե վեդոմոստի» թերթում նշում է.

1899 թվականի ապրիլի 21-ին «Русское слово» թերթը գրում է.

Ա. Լոնգովոյը հիշում է.


== Ծանոթագրություններ ==


== Գրականություն ==
Грабарь И. Э., И. Е. Репин. Т. 2. М., 1964.
Шишанов, В. А. Здравнёвские работы И. Е. Репина в русской художественной критике конца XIX — начала XX в. / В. А. Шишанов // Творчество И. Е. Репина и проблемы современного реализма. К 170-летию со дня рождения: материалы Международной научной конференции / ред. кол. Т. В. Юденкова, Л. И. Иовлева, Т. Л. Карпова. — Москва: Гос. Третьяковская галерея, 2015. — С. 117—130. [1]
Бородина Т. П., И. Е. Репин в немецкой критике конца XIX — начала XX в. / Т. П. Бородина // Немцы в России: русско-немецкие научные и культурные связи: сб. ст. / отв. ред. Г. И. Смагина. Санкт-Петербург: Дмитрий Буланин, 2000. — С. 244—250.
Стасов В. В., Русские художники в Венеции // Стасов В. В. Статьи, заметки, публиковавшиеся в газетах и не вошедшие в книжные издания. — М.: Издательство Академии художеств СССР, 1952. — С. 99—101.
Ֆուտբոլային լիգայի գավաթի եզրափակիչ 1987

Ֆուտբոլային լիգայի գավաթ 1986-87, Ֆուտբոլային լիգայի գավաթի 27-րդ խաղարկությունն է, որում հաղթեց «Արսենալ» ֆուտբոլային ակումբը 2-1 հաշվով՝ «Լիվերպուլին»։ Խաղը կայացավ Լոնդոնի Ուեմբլի մարզադաշտում։
Սեբրերոս

Սեբրերոս (իսպ.՝ Cebreros), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի Բուրգոհոնդո-Սեբրերոս-Էլ Տիեմբլո շրջանի կազմում։ Զբաղեցնում է 137,47 քառակուսի կիլոմետր տարածք։ Բնակչության թվաքանակը 2010 թվականի տվյալներով եղել է 3.444, խտությունը՝ 16,69  մարդ/կմ²։ Ընկած է երկրի մայրաքաղաք Մադրիդից մոտավորապես 65, պրովինցիայի վարչական կենտրոնից՝ Ավիլայից 30 կիլոմետր հեռավորության վրա։ Ծովի մակերևույթից միջին բարձրությունը 755 մետր է։
Համայնքի կազմում ներառված են հետևյալ բնակավայրերը (դրանցում բնակվող մարդկանց թվաքանակը տրված է ըստ 2010 թվականի տվյալների).

Սեբրերոս - 3395 մարդ
Էլ Քեքսիգալ - 8 մարդ
Սանտա Լեոնոր - 11 մարդ
Սոնա դել Պանտանո դե Սան Խուան - 30 մարդՍեբրերոսն աչքի է ընկնում պատմական ու գեղարվեստական հարուստ ժառանգությամբ։ Պատմամշակութային հուշարձաններից հիշատակության են արժանի հատկապես Սուրբ Հակոբ առաքյալի եկեղեցին, Վալսորդո մենաստանը, Պիկոտան... Դրանց կարելի է հավելել Եվրոպական տիեզերական գործակալության արբանյակների հետ կապ ապահովող կայանը, գեներալ Ֆրանկոյի վախճանից հետո Իսպանիայում ժողովրդավարական եղանակով ընտրված առաջին կառավարության ղեկավար, ծնունդով սեբրերոսցի Ադոլֆո Սուարեսին և անցումային շրջանի պատմությանը նվիրված թանգարանը, որը բացվել է 2009 թվականին։


== Պատկերասրահ ==

		
		
		
		


== Բնակչություն ==


== Ծանոթագրություններ ==
Fake Plastic Trees

Fake Plastic Trees, երգ բրիտանական ալտերնատիվ ռոք խումբ Ռեդիոհեդի կողմից։ Ընդգրկված է խմբի երկրորդ ալբոմում՝ The Bends (1995)-ում։ Երրորդ սինգլն է, որ թողարկվել է այդ ալբոմում Մեծ Բրիտանիայում։ "Fake Plastic Trees"-ը խմբի վաղ կարերայի սկիզբն է համարվում։ Այն հեռանում էր խմբի կողմից ավելի վաղ թողարկված, հիթ դարձած "Creep" երգի գրանջ հնչողությունից։
2008 թվականին երգը ներառվեց «Ռեդիոհեդ. Լավագույն երգեր» հավաքածու-ալբոմի մեջ։


== Երգացանկ ==
CD 1"Fake Plastic Trees" – 4:52
"India Rubber" – 3:26
"How Can You Be Sure?" – 4:21CD 2"Fake Plastic Trees" – 4:52
"Fake Plastic Trees" (ակուստիկ) – 4:41
"Bullet Proof..I Wish I Was" (ակուստիկ) – 3:34
"Street Spirit (Fade Out)" (ակուստիկ) – 4:26


== Կազմ ==
Թոմ Յորք՝ վոկալ, ակուստիկ կիթառ
Ջոնի Գրինվուդ՝ էլեկտրական կիթառ
Էդ Օ'Բրայեն՝ էլեկտրական կիթառ
Քոլին Գրինվուդ՝ բաս
Ֆիլ Սելուեյ՝ թավջութակ
Ջոն Մատիաս՝ ջութակ


== Ծանոթագրություններ ==


== Արտաքին հղումներ ==
Fake Plastic Trees-ի տեսահոլովակը Youtube-ում
Երգի ամբողջական բառերը Archived 2015-10-26 at the Wayback Machine.
Բիդիրգի

Բիդիրգի, լեռ Հայկական լեռնաշխարհում, Ուրմիա լճի մոտ տեղադրվող Զամվա (Զամուա) հնագույն երկրում։ Լարա լճից բաժանված է եղել մի կիրճով։ Հիշատակված է ասուրական սեպագիր արձանագրություններում։


== Ծանոթագրություններ ==
Պոպովկա (Միլլերովսկի շրջան)

Անվան այլ կիրառումների համար տե՛ս՝ Պոպովկա (այլ կիրառումներ)Պոպովկա (ռուս.՝ Поповка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Մալչևսկի գյուղական համայնքի կազմի մեջ։
Առաքել աբեղա Անեցի

Առաքել աբեղա Անեցի (այլ անվամբ՝ Առաքել Աբեղա Շիրակավանցի, Առաքել Վարդապետ, ծն. և մահ. թթ. անհտ.), XII–XIII դարերի հայ մատենագիր, թարգմանիչ։ 
Արաբերենից թարգմանել է (1222) արաբ հեղինակներ Խալավխանի և Սուլթանի կազմած երազահանը, որը հայերեն վերնագրել է «Աղեկախօս» և, ենթադրաբար, «Պղնձե քաղաք» վեպը։ 


== Ծանոթագրություններ ==
Գոլաթուբան

Գոլաթուբան (վրաց.՝ გოლათუბანი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա՝ Չխերիմելա գետի ձախ ափին։ Շրջկենտրոն Խարագաուլից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 70 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Սաֆոնովկա (գյուղ, Դուվանսկի շրջան)

Անվան այլ կիրառումների համար տե՛ս՝ Սաֆոնովկա (այլ կիրառումներ)Սաֆոնովկա (ռուս.՝ Сафоновка, բաշկիրերեն՝ Сафоновка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերիբորո (Քվինսլենդ)

Մերիբորո (անգլ.՝ Maryborough), քաղաքը Ավստրալիայում։ Գտնվում է Մերի գետի ափին՝ Քվինսլենդի հարավարևելյան մասում, Բրիսբենից մոտ 250 կմ հեռավորության վրա։ Նահանգի վարչական կենտրոնն է։ 2006 թվականի մարդահամարի համաձայն՝ Մերիբորոյի բնակչության թիվը կազմել է 21 501 մարդ, իսկ 2018 թվականի գնահատողական տվյալներով՝ 27 282 մարդ։


== Պատմություն ==
Մերիբորոն Քվինսլենդի հնագույն քաղաքներից մեկն է։ Վաղ գաղութային տարիներին եղել է Ավստրալիայի արևելյան ափի երկրորդ կարևոր նավահանգիստը Սիդնեյից հետո։ Բացի այդ, Մերիբորոն հավակնել է Քվինսլենդի մայրաքաղաքի կարգավիճակին։
Քաղաքի հիմնադրման տարեթիվը համարվում է 1847 թվականը, երբ հողագործ Ջ. Բերնեթը շրջանի ուսումնասիրություն է անցկացրել, իսկ Ջորջ Ֆերբերը այստեղ բրդի պահեստ է հիմնել։ Հետզհետե բնակավայրը վերածվել է խոշոր նավահանգստի, որտեղից արտահանվել է տեղական բուրդ և այլ արտադրանք (այդ թվում՝ փայտ, շաքար, կարագ)։ 1856 թվականին նավերը նավահանգիստ ավելի լավ մուտք գործելու նպատակով բնակավայրը տեղափոխվել է Մարի գետի գետաբերանին մոտ, իսկ 1859 թվականին Մերիբորոն վերածվել է ներգաղթի խոշոր նավահանգստի, որտեղ հազարավոր նոր գաղութատերեր էին ժամանում։ 1861 թվականին Մարիբորը ստացել է մունիցիպալիտետի կարգավիճակ, իսկ 1905 թվականին դարձել է քաղաք (անգլ.՝ city)։


== Բնակչություն ==
2006 թվականի մարդահամարի տվյալներով՝ քաղաքում ապրում էր 21 501 մարդ, որոնցից 10 448-ը եղել են տղամարդիկ, 11053-ը՝ կանայք։ Ըստ տարիքային խմբերի՝ մինչև 4 տարեկան բնակիչները եղել են 6,3 %-ը, 5-14 տարեկան բնակիչները՝ 14,1 %-ը, 15-24 տարեկան բնակիչները՝ 11,4 %-ը, 25-54 տարեկան բնակիչները՝ 35,9 %-ը, 55 տարեկանից բարձր բնակիչները՝ 32,3 %-ը։ Միջին տարիքը կազմել է 41 տարի։
Ավստրալիացիները կազմել են ընդհանուր բնակչության 86,9 %-ը, անգլիացիները՝ 2,6 %-ը, նորզելանդացիները՝ 1,5 %-ը և շոտլանդացիները, ֆիլիպինցիները և գերմանացիները՝ 0,4 %-ը։ Արտերկրում ծնված բնակիչների մասնաբաժինը կազմել է 7,8 տոկոս։ Քաղաքի հաղորդակցման հիմնական լեզուն (94,3 %) եղել է անգլերենը։ Ըստ կրոնական կազմի՝ անգլիական եկեղեցու հետևորդները կազմել են 22,6 տոկոս, աթեիստները՝ 18,5 տոկոս, կաթոլիկները՝ 18,1 տոկոս, Միացյալ Եկեղեցու անդամները՝ 10,8 տոկոս։
Ընտանիքների մասնաբաժինը, որոնցում երեխաներ են եղել, կազմում էր բնակիչների 35,8 տոկոսը, երեխա չունեցող ընտանիքների մասնաբաժինը՝ 43,5 տոկոսը, ոչ լիարժեք ընտանիքների մասնաբաժինը՝ առնվազն մեկ ծնողի հետ՝ 19,1 տոկոսը։ Մեկ ընտանիքից կազմված տնային տնտեսությունները կազմում էին Մերիբորոյի բոլոր տնային տնտեսությունների 66,5 %-ը։
15 տարեկանից բարձր մեկ անձի հաշվով միջին շաբաթական եկամուտը կազմել է AUD$ 345։ 2006 թվականին Մերիբորոյում գործազրկության մակարդակը կազմում էր 8,9 %։


== Կլիմա ==


== Ծանոթագրություններ ==


== Արտաքին հղումներ ==
Լրացուցիչ տեղեկատվություն քաղաքի մասին (անգլ.)
Միխայիլ Մարգարով

Միխայիլ Մարգարով (նոյեմբերի 22, 1976(1976-11-22), Մախաչկալա, Դաղստանյան ԻԽՍՀ, ԽՍՀՄ), ռուս ֆուտբոլիստ և ֆուտբոլային մարզիչ։
Ֆուտբոլիստ Ալեքսանդր Մարգարովի որդին։


== Ակումբային կարիերա ==
Միխայիլ Մարգարովը Մախաչկալայի օլիմպիական պահեստազորի հանրապետական մարզական մանկապատանեկան դպրոցի ֆուտբոլի սան է, որտեղ զբաղվել է ֆուտբոլով 1986 թվականից։ 1992 թվականին 15 տարեկանում իր հոր՝ Ալեքսանդր Մարգարովի հետ երկրորդ լիգայում նորամուտը նշել է «Անժիում», այդ մրցաշրջանում անցկացրել է 2 հանդիպում։ 1993-1994 թվականների մրցաշրջանները Միխայիլը խաղադաշտ էր դուրս գալիս պահեստայինների նստարանից, քիչ թե շատ պարբերաբար Մարգարովը հիմնական կազմում էր հայտնվել 1995 թվականին։ 1995 թվականի հոկտեմբերի 4-ին Վլադիկավկազի «Սպարտակ-Ալանիայի» դեմ Ռուսաստանի Գավաթի 1/16 եզրափակիչի խաղում խաղի 112-րդ րոպեին խփեց վճռորոշ գոլը, իսկ Սոչիի «Ժեմչուժինայի» դեմ 1/8 եզրափակիչում աչքի ընկավ ինքն ու գոլային փոխանցում կատարեց։ 1996 թվականի հունվարին նրան հրավիրել էին երիտասարդական հավաքական՝ մասնակցելու Համագործակցության չեմպիոնների գավաթին, սակայն նա հրաժարվել էր և նախընտրեց Անթալիա մեկնել թուրքական «Անժիի» հավաքին, որտեղ Յարոսլավլի «Շիննիկի» դեմ ընկերական խաղում ծանրագույն վնասվածք էր ստացել։ 1996 թվականին հանդես է եկել միայն մեկ խաղում, իսկ ակումբը դուրս է եկել Առաջին դիվիզիոն։ 1997 թվականի մրցաշրջանն ավելի հաջող էր Միխայելի կարիերայում։ 1997 թվականի մայիսի 23-ին խաղի 58-րդ րոպեին Նիժնիեկամսկում փոխարինման դուրս գալով տեղի «Նեֆտեխիմիկի» դեմ խաղում Մագոմեդ Ադիևի փոխարեն, 9 րոպե անց դիտավորյալ կոպտության համար հեռացվել է խաղադաշտից և որակազրկվել 5 խաղով։ 1997 թվականի հուլիսի 10-ին առաջին շրջանի նախավերջին տուրում Մարգարովը դարձավ հեթ-տրիկի հեղինակ Սմոլենսկի «ԲԿՄԱ»-ի դեմ տնային խաղում։ 1999 թվականին «Անժիի» հետ, որի ընթացքում այդ մրցաշրջանում անցկացրել է 42 խաղից 23 հանդիպում և հասել է բարձր մակարդակի, սակայն բարձրագույն դիվիզիոնում այդպես էլ չի խաղացել։ 2001թվականին Դոնի Ռոստովից տեղափոխվել է ԲՄԱ՝ մեկնարկային մրցաշրջանում 27 խաղում խփելով 11 գնդակ, Միխայիլը ակումբի հետ դուրս եկավ առաջին դիվիզիոն, իսկ նույն տարվա ամռանը Հայաստանի հավաքականի գլխավոր մարզիչ Վարուժան Սուքիասյանից առաջարկ եղավ գալ Երևան և դառնալ հավաքականի խաղացող Ուելսի և Ուկրաինայի դեմ խաղերի նախօրեին, սակայն վնասվածքի պատճառով Միխայիլը չկարողացավ ժամանել Հայաստանի մայրաքաղաք։ 2003 թվականին Դաղստանի ֆուտբոլի մյուս սաների՝ Ռենատ Բուլատովի հետ հանդես է եկել նույնանուն քաղաքի «նշանավոր» կազմում։ 2004 թվականին տեղափոխվել է Աստրախանի «Վոլգար-Գազպրոմ»՝ խաղալով կես մրցաշրջան տեղափոխվել է տոլյատինի «Լադա»։ Իսկ պրոֆեսիոնալ կարիերան ավարտել է Շչելկովոյի Սպարտակում։


== Մարզչական կարիերա ==
2010 թվականին նշանակվել է «Անժիի» փոխարինող թիմի մարզիչ, որտեղ աշխատել է Ռուսլան Աղալարովի օգնական, 2014 թվականին մարզչական տանդեմը տեղափոխվել է «Անժի-2»։ 2017 թվականի հունվարի սկզբին Միխայիլ Մարգարովը հեռացել է երիտասարդական թիմի մարզիչի պաշտոնից։


== Ձեռքբերումներ ==


=== Թիմային ===
 Ռուսաստան «Անժի»


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Михаил Маркаров: фамилия обязывает играть хорошо
Դարձաթիակավոր հիդրոտուրբին

Դարձաթիակավոր հիդրոտուրբին, Կապլանի տուրբին (ավստրիացի կոնստրուկտոր Վիկտոր Կապլանի անունով), ռեակտիվ հիդրավաիկական տուրբին, որի աշխատանքային անիվի թիակներն իրենց երկայնական առանցքի մոտ դարձական են։ 25% բեռնվածքի դեպքում դարձաթիակավոր հիդրոտուրբինի օ․գ․գ․-ն հասնում է մինչև 0,83-ի։ Հզորությունն ավելի քան 100 Մվտ է, աշխատանքային անիվի տրամագիծը՝ 9 մ, իսկ օգտագործվող էջքը՝ մինչև 50 մ։ Կիրառվում են հարթավայրային գետերի վրա կառուցվող հզոր հիդրոէլեկտրակայաններում։
Սեն Պիեռ դյու Մոն (Կալվադոսի գավառ)

Սեն Պիեռ դյու Մոն (ֆր.՝ Saint-Pierre-du-Mont), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 78 մարդ, բնակչության խտությունը` 15.73 մարդ/կմ²։ Բնակավայրը զբաղեցնում է 4.96 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան)  բնակիչ, որոնցից ակտիվ էին 33-ը, իսկ ոչ ակտիվները` 10։ Ակտիվության ցուցանիշը կազմում է 76,7 %։ 33 աշխատունակ մարդկանցից աշխատել է 29 անձ (16 տղամարդ և 13 կին)։ Գործազուրկ են եղել 4 անձ (2 տղամարդ և 2 կին)։ 10 անաշխատունակներից 4-ը եղել են աշակերտներ կամ ուսանողներ, 4-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (3478)

Ժողովածու (3478), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3478 թվի տակ։ Ձեռագիրը գրվել է 1698-1699 թվականներին Եսայի գրիչի կողմից՝ Ս. Կարապետում (Երնջակ)։ Ստացողը եղել է Եսային։ Գրված է թղթի վրա, որը ունի 14,7X10 սմ չափս։ Ձեռագիրը կազմված է 170 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 2բ, 170բ։


== Բովանդակություն ==
Ներս. Շնորհալւոյ Հանելուկք։
ՅԱստուածաշունչ գրոց։
Վկայութիւնք ի վարդապետաց։
Հարցմունք և պատասխանիք։
Յաղագս աստիճանաց եկեղեցւոյ։
Պատմութիւն Ադամայ։
Քարոզք։
Տեսիլ Հովհ. Կոզեռնի։
Նախերգանք քարոզի։


== Ծանոթագրություններ ==
Ջրային դաշտամկներ

Ջրային դաշտամկներ (լատ.՝ Arvicola), խոշոր կրծողների կարգին դասվող համստերանմանների ընտանիքի Դաշտամկների ենթաընտանիքի ներկայացուցիչների ցեղ։ Բնակվում է ինչպես ջրում, այնպես էլ ցամաքում։ Հանդիպում է Եվրոպայի և Հյուսիսային Ասիայում։
Մարմնի միջին երկարությունը 12-22 սմ է, 6,5-12,5 սմ հաստությամբ և 70-250 գրամ քաշով։ Ծածկված է երկար մորթիով։


== Տեսակներ ==
Ջրային դաշտամուկ Arvicola terrestis կամ ջրառնետ
Փոքր ջրային դաշտամուկ - Arvicola sapidus, կամ հարավարևմտյան ջարային դաշտամուկ
Arvicola scherman


== Ծանոթագրություններ ==
Յուրի Զավադսկու թատրոն-ստուդիա

Յուրի Զավադսկու թատրոն-ստուդիա, թատերական ստուդիա, որը գոյություն է ունեցել Մոսկվայում, 1924-1936 թվականներին։
1924 թվականին Յու. Ա. Զավադսկին հիմնադրել է թատերական ստուդիա, որը 1927 թվականին վերակազմավորվել է որպես թատրոն-ստուդիա։
Թատրոնը գտնվում էր Սրետենկա և Գոլովին նրբանցքների անկյունում գտնվող բնակելի շենքի կիսանկուղում։ Առաջնախաղը կայացել է 1926 թվականին, բեմադրվել է «Սիրո հետ կատակ չեն անում» ներկայացումն ըստ Ա.Մյուսսեի պիեսի։
Զավադսկու թատերական ստուդիայի ներկայացումներն առանձնանում էին ոգևորվածությամբ և նորարարություններով։ Բեմադրված ներկայացումներից են Բ. Ջոնսոնի «Վոլպոնե» (1932 թ.), Բ. Շոուի «Սատանայի աշակերտը» (1933 թ.), Ա. Ն. Օստրովսկու «Գայլեր և ոչխարներ» (1934 թ.), Վերնեի «Անվճարունակների դպրոցը» (1935 թ.), Շերիդանի «Մրցակիցները» (1935 թ.):
Թատրոնի դերասանները եղել են Զավադսկու աշակերտները` Ռ. Յա. Պլյատը, Վ. Պ. Մարեցկայան, Ն. Դ. Մորդվինովը, Պ. Վ. Մասսալսկին, Ա. Գ. Դավիդսոնը, Մ. Ն. Պերցովսին և ուրիշներ։
Այնտեղ աշխատում էին նաև Օ. Ն. Աբդուկովը, Մ. Ե. Լիշինը, Լ. Գ. Պիրոգովը, Ի. Ս. Վուլֆը, Աննա Ալեքսեևան, Միխայիլ Չիստյակովը, Մ. Ս. Նեյման, Դ. Պ. Ֆիվեյսկին և ուրիշները։ 
Թատրոնը գոյություն է ունեցել մինչև 1936 թվականը, երբ Մոսկվայում սկսվել է նորաստեղծ թատրոնների տեղափոխումը մայրաքաղաքից դեպի Խորհրդային Միության մեծ կենտրոններ։ Ռուբեն Սիմոնովի ղեկավարությամբ գործող ՄԳԱԹ2-ը, Կավերենի ստուդիան, ինչպես հիշում է Զավադկսու թատրոն-ստուդիայի ռեժիսոր Սերգեյ Բենկենդորֆը, «հրաժարվում էին հեռանալ Մոսկվայից և... ստուդիան շուտով դադարում է գոյություն ունենալ։ Զավադսկին համաձայնում է տեղափոխվել Ռոստով»։ Եվ հենց դա էլ փրկում է տաղանդավոր ռեժիսորին և նրա թատերախումբը։ Գրեթե բոլոր առաջատար դերասանները համաձայնվում են տեղափոխվել Զավադսկու հետ, 
թեև նրանք այդ ժամանակ արդեն հայտնի էին և նկարահանվում էին ֆիլմերում։


== Ծանոթագրություններ ==


== Հղումներ ==
Завадского студия Archived 2014-03-02 at the Wayback Machine.
Պրիարգունսկ

Պրիարգունսկ (ռուս.՝ Приаргунск), քաղաքատիպ ավան Ռուսաստանի Անդրբայկալյան երկրամասի Պրիարգունսկի շրջանի կազմում։
Բնակչությունը 2010 թվականին գրանցված տվյալներով կազմում էր 8100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)